Morvedre Rock 1.9 comença este dissabte 11 de maig
06 de maig 2019

![](/media/jfnbjpin/88_c_cartel_rock.jpg)  
  

El concurs de bandes Morvedre Rock 1.9 comença este dissabte 11 de maig. Els Jardins del Casino de la Gerència del Port de Sagunt acolliran el dissabte 11 de maig el primer dels concerts programats per als dos pròxims caps de setmana. La banda Rockbender i el grup local de metall alternatiu Lithium seran els encarregats d'inaugurar el certamen. Tots els concerts començaran a les 19 hores amb entrada gratuïta.

  

El 12 de maig tindrà lloc una mescla de rock, ska, reggae i rap per la banda Arreu i el grup Mantequilla Voladora amb el seu punk melòdic. Continuarà el següent cap de setmana del 18 de maig amb l'actuació de les bandes Supranimals i Onironautas i acabarà el concurs, el 19 de maig, amb els grups The Hakes i Freak Frogs de gènere rock alternatiu.

  

El certamen, ara gestionat per l'Associació Cultural Klavija, després d'una dècada recupera el seu espai original, és a dir, el Casino de la Gerència. Al Morvedre Rock 1.9 s'ha presentat d'una trentena de grups dels qual han sigut seleccionats huit grups, tres locals i cinc bandes de la resta de la Comunitat Valenciana.

  

El regidor de Joventut, Guillermo Sampedro, ha declarat que “**arranquem ara la tercera edició d'este festival que, per a enguany, recupera el seu espai original de fa més d'una dècada, el Casino, amb un concurs de bandes dirigit a amants de la música en directe, i amb l'objectiu de donar una oportunitat a les bandes, principalment les locals, promocionant la seua música i animant l'escena musical de la nostra ciuta****t**”.

  

Este certamen, dirigit a promoure els grups emergents de rock i a oferir concerts en directe a tot/a jove aficionat a la música, està organitzat per l'Associació Cultural Klavija amb la col·laboració de la regidoria de Joventut de l'Ajuntament de Sagunt. Els guanyadors participaran en el Music Port Fest que tindrà lloc este estiu al costat de la Nau de Tallers.

*   [](http://www.facebook.com/sharer.php?u=https://aytosagunto.es/va/actualitat/morvedre-rock-1-9-comenca-este-dissabte-11-de-maig/ "Facebook")
*   [](http://twitter.com/share?url=https://aytosagunto.es/va/actualitat/morvedre-rock-1-9-comenca-este-dissabte-11-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/morvedre-rock-1-9-comenca-este-dissabte-11-de-maig/ "Linked In")
*   [](mailto:?body=https://aytosagunto.es/va/actualitat/morvedre-rock-1-9-comenca-este-dissabte-11-de-maig/)